শিল্পী কামরুল হাসান সড়ক

শিল্পী কামরুল হাসান সড়ক হলো বাংলাদেশের ঢাকার একটি রাস্তা। ঢাকা মেট্রোরেলের এমআরটি লাইন ৬-এর আওতাভুক্ত মিরপুর ডিওএইচএস থেকে উত্তরা পর্যন্ত অংশটি নির্মাণের উদ্দেশ্যে এই রাস্তা নির্মিত হয়। লাইনটি নির্মাণের পূর্বে স্থানটিতে একটি সরু পথ ছিল। সংকীর্ণতার কারণে এর উপর মেট্রোরেলের থাম নির্মাণ অসম্ভব হওয়ায় ২০১৬ সালে এটিকে রাস্তায় রূপান্তর করে নির্মাণ করার পরিকল্পনা করা হয়। রাস্তাটি মিরপুর সেনানিবাস এলাকা থেকে উত্তরার ১৮ নং সেক্টরের ভেতর দিয়ে দিয়াবাড়িতে অবস্থিত গোলচত্বর পর্যন্ত নির্মাণ করা হয়। এমআরটি লাইন ৬-এর নির্মাণকাজ চলাকালে রাস্তাটির মিরপুর ১২ থেকে উত্তরা দক্ষিণ মেট্রো স্টেশন পর্যন্ত ৮০০ মিটার দৈর্ঘ্যের অংশটি ভাঙ্গা ইট-সুরকি দিয়ে বানানো হয় এবং পরবর্তীতে ২০২২ সালে লাইনটির উদ্বোধন উপলক্ষে ওই সরু অংশটি তড়িঘড়ি করে নির্মাণ করা হয়েছিল যা পরে মিরপুর ও উত্তরাকে সংযুক্তকারী রাস্তাটির অংশে পরিণত হয়। এটি বর্তমান দুটি এলাকার মধ্যকার একমাত্র সংযোগ সড়ক। সোনারগাঁও জনপথকে সংযুক্তকারী ৪.৫ কিলোমিটার দৈর্ঘ্যের এই রাস্তা নির্মাণের ফলে মিরপুর ও উত্তরার মধ্যে যাতায়াতের সময় কমে আসে। ঢাকা বিআরটির নির্মাণকাজ চলাকালে বিমানবন্দর সড়কের যানজট বেড়ে যায় এবং যানবাহনগুলো বিকল্প হিসেবে এই রাস্তা ব্যবহার করা শুরু করে। ঢাকা উত্তর সিটি কর্পোরেশনের (ডিএনসিসি) ডিটেইলড এরিয়া প্ল্যানের মহাপরিকল্পনা অনুযায়ী রাস্তাটির শেষ প্রান্ত তথা দিয়াবাড়ি গোলচত্বর থেকে গাজীপুর পর্যন্ত একটি সড়ক প্রস্তাব করা হয়েছে। ২০২২ সালে সালেহউদ্দিন আহমেদ রাস্তাটিকে বাস রুট রেশনালাইজেশন প্রকল্পের যাত্রাপথে অন্তর্ভুক্ত করা হবে বলে জানান যিনি প্রকল্পটির সাথে যুক্ত ছিলেন। তবে রাস্তাটির মিরপুর ১২ থেকে উত্তরা দক্ষিণ মেট্রো স্টেশন পর্যন্ত অংশটির অপ্রশস্ততার ফলে যাত্রীদের বিড়ম্বনায় পড়তে হয় এবং অংশটিতে যানজটের সৃষ্টি হয়ে থাকে। রাস্তাটি ঢাকা ম্যাস ট্রানজিট কোম্পানি লিমিটেড (ডিএমটিসিএল) নির্মাণ করেছিল এবং ডিএনসিসির মতে এটি তাদের মালিকানায় নেই বিধায় অংশটির অপ্রশস্ততার সমাধান তারা করতে পারছেনা। অন্যদিকে ২০২৩ সালে ডিএমটিসিএলের তৎকালীন ব্যবস্থাপনা পরিচালক এম এ এন ছিদ্দিক জানিয়েছিলেন যে রাস্তার দায়িত্ব বুঝে নেওয়ার জন্য তারা কর্তৃপক্ষকে চিঠি পাঠিয়েছিলেন। এছাড়া রাস্তাটির ৮০০ মিটার দৈর্ঘ্যের অংশটি উদ্বোধনের পর ভেঙ্গে যাওয়ায় দুর্ঘটনাপ্রবণ হয়ে উঠে। অন্যদিকে ২০২৪ সালে ডিএনসিসির তৎকালীন মেয়র আতিকুল ইসলাম জানিয়েছিলেন যে কর্তৃপক্ষ অংশটি পুনর্নির্মাণ করার চেষ্টা অব্যাহত রেখেছে। ২০ ডিসেম্বর ২০২৩ সালে ডিএনসিসির কার্যবিবরণী সভায় রাস্তাটি বাংলাদেশের পতাকার পরিমার্জিত রূপের নকশাকার পটুয়া কামরুল হাসানের নামে নামকরণের প্রস্তাব গৃহীত হয়। মে ২০২৪ সালে জানা যায় যে ডিএনসিসি অনুমোদিত প্রস্তাবটি স্থানীয় সরকার, পল্লী উন্নয়ন ও সমবায় মন্ত্রণালয়ে প্রেরণ করেছে। মাহামুদ, সোহেল (৩ মার্চ ২০১৬)। "Metro Rail obstacles contained partially" [আংশিকভাবে মেট্রোরেলে বাধা রয়েছে]। দি এশিয়ান এজ (ইংরেজি ভাষায়)। ১৬ আগস্ট ২০২৩ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২৪।  নাঈম, হাসনাত (২৪ জানুয়ারি ২০২৩)। "মিরপুর-উত্তরার দূরত্ব কমাল মেট্রোরেলের সংযোগ সড়ক"। ঢাকা পোস্ট। ১৮ ফেব্রুয়ারি ২০২৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২৪।  সুলায়মান, আজাদ (৩০ জানুয়ারি ২০২৪)। "ওপরে মেট্রোরেলের স্বাচ্ছন্দ্য ॥ নিচে চরম দুর্ভোগ"। জনকণ্ঠ। সংগ্রহের তারিখ ১০ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ইসলাম, এমডি জাহিদুল (১২ আগস্ট ২০২৩)। "When will sufferings on new Mirpur 12-Uttara road end?" [নতুন মিরপুর ১২-উত্তরা সড়কের ভোগান্তি কবে শেষ হবে?]। দ্য বিজনেস স্ট্যান্ডার্ড (ইংরেজি ভাষায়)। ৯ অক্টোবর ২০২৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২৪।  "মিরপুর ডিওএইচএস-উত্তরা সংযোগ সড়কের বেহাল দশা"। বাহান্নো নিউজ। ১৯ সেপ্টেম্বর ২০২২। সংগ্রহের তারিখ ১১ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "দিয়াবাড়ি থেকে গাজীপুর পর্যন্ত রাস্তা বাস্তবায়নের দাবিতে মানববন্ধন"। যমুনা টিভি। ৮ অক্টোবর ২০২০। ৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২৪।  "কবি-শিল্পীদের নামে ১২ সড়কের নাম রাখতে চায় ডিএনসিসি"। ইনডিপেনডেন্ট টেলিভিশন। ১৯ মার্চ ২০২৪। সংগ্রহের তারিখ ৯ অক্টোবর ২০২৪।  লিমন, রাশেদ (২০ ডিসেম্বর ২০২২)। "মেট্রোরেলের নিচে নতুন সড়ক, সুফল পাচ্ছেন নগরবাসী"। সময় টিভি। সংগ্রহের তারিখ ১১ অক্টোবর ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "ডিএনসিসির বিভিন্ন সড়কের নাম হবে বিখ্যাত ব্যক্তিদের নামে : মেয়র আতিক"। কালের কণ্ঠ। ২০ ডিসেম্বর ২০২৩। ৯ অক্টোবর ২০২৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২৪।  "২য় পরিষদের ২৫তম কর্পোরেশন সভার কার্যবিবরণী" (পিডিএফ)। ডিএনসিসি.জিওভি.বিডি। ঢাকা উত্তর সিটি কর্পোরেশন। ১৭ জানুয়ারি ২০২৪। ৯ অক্টোবর ২০২৪ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ অক্টোবর ২০২৪।  উইকিমিডিয়া কমন্সে শিল্পী কামরুল হাসান সড়ক সম্পর্কিত মিডিয়া দেখুন। উইকিউক্তিতে শিল্পী কামরুল হাসান সড়ক সম্পর্কিত উক্তি পড়ুন।